**Leikdagur: Skipulag - fyrirkomulag**

Fulltrúi frá BSÍ verður á staðnum og hjálpar til við að gera umgjörðina góða.

BSÍ mun koma með markaðs- og kynningarefni og stilla upp.

**Hlutverk félags sem heldur Deildakeppnisdag:**

1. Það félag sem tekur að sér að halda leikdag þarf að gera ráð fyrir tveimur völlum fyrir hverja viðureign.
2. Það félag sem tekur að sér að halda leikdag skal sjá til þess að liðsuppstillingablöð séu til taks og blýantar (nóg fyrir alla leiki dagsins).
3. Mælt er með því að félagið leggji sig fram að hafa umgjörðina sem besta.

**Hlutverk liða sem keppa á Deildakeppnisdegi:**

1. Á leikdegi skulu leikmenn liða mæta tímalega fyrir upphaf leiks. Mikilvægt er að fyrirliði hvers liðs sjái til þess og mæti sjálfur tímalega. Mjög mikilvægt er að leikur hefjist á réttum tíma.
2. Á leikdegi skulu fyrirliðar hvers liðs mæta tímalega og ef þarf, aðstoða félagið sem heldur leikdaginn við að gera allt klárt fyrir þeirra leik. Ef þetta er gert þá eiga amk tveir fyrirliðar að mæta tímalega og sjá til þess að þeirra vellir séu klárir fyrir leikinn.
3. Fyrirliðar hvers leiks skulu fyrir leikinn skrá lið sín á eitt sameiginlegt liðsuppstillingablað (sem er á staðnum), sem er svo notað til að skrá inn úrslit allra leikja í viðureigninni.
4. Lið þurfa að sjá til þess að nóg sé af kúlum og skipta með sér kostnaði. Nota skal RSL Classic kúlur.
5. Fyrir hvern leik skaffar hvort lið einn starfsmann/liðsmann. Þessir starfsmenn sjá til þess að skrá úrslit allra leikja viðureignarinnar á liðsuppstillingarblaðið. Mikilvægt að þetta sé rétt og nákvæmt.
6. Ef leikur er í Úrvalsdeild skulu bæði lið útvega einn dómara.
7. Fyrirliðar hvers leiks sjá til þess að fara vel yfir liðsuppstillingarblaðið strax og leik er lokið, passa að öll úrslit séu rétt skráð og allt blaðið sé útfyllt. Skrifa svo undir og senda mynd af liðsuppstillingablaðinu til BSÍ ( á deildakeppni@badminton.is ). Mikilvægt er að þetta sé gert strax að leik loknum.
8. Eftir að hverjum leik er lokið skulu fyrirliðar leiksins, í samvinnu við félagið sem heldur leikdaginn, ganga frá öllu á þeim völlum sem þeirra leikur fór fram á.